《渔夫》选自《楚辞》，记叙屈原

屈原既放，游于江潭，行吟泽畔，颜色憔悴，形容枯槁。渔父见而问之曰：子非三闾大夫与？何故至于斯？

屈原曰：举世皆浊我独清，众人皆醉我独醒，是以见放。

渔父曰：圣人不凝滞于物，而能与世推移。世人皆浊，何不淈其泥而扬其波？

众人皆醉，何不餔其糟而歠其醨？何故深思高举，自令放为？

屈原曰：吾闻之，新沐者必弹冠，新浴者必振衣。安能以身之察察，受物之汶汶者乎？

宁赴湘流，葬于江鱼之腹中，安能以皓皓之白，而蒙世俗之尘埃乎？

渔父莞尔而笑，鼓枻而去。歌曰：沧浪之水清兮，可以濯吾缨；沧浪之水浊兮，可以濯吾足。遂去，不复与言。

著名的爱国诗人：屈原、杜甫、陆游、辛弃疾、岳飞

“楚辞”的特点：长短不一，形式灵活，多用语气词“兮”。