垓下之围-《史记》

1项王军壁垓下，兵少食尽，汉军及诸侯兵围之数重。夜闻汉军四面皆楚歌，项王乃大惊曰：“汉皆已得楚乎？是何楚人之多也！”项王则夜起，饮帐中。

有美人名虞，常幸从；骏马名骓，常骑之。于是项王乃悲歌慷慨，

自为诗曰：“力拔山兮气盖世，时不利兮骓不逝；骓不逝兮可奈何，虞兮虞兮奈若何！”

歌数阕，美人和之。项王泣数行下，左右皆泣，莫能仰视。

2于是项王乃上马骑，麾下壮士骑[从者](https://baike.baidu.com/item/%E4%BB%8E%E8%80%85" \t "_blank)八百余人，直夜溃围南出，驰走。平明，汉军乃觉之，令骑将灌婴以五千骑追之。

项王渡淮，骑能属者百余人耳。项王至阴陵，迷失道，问一田父，[田父](https://baike.baidu.com/item/%E7%94%B0%E7%88%B6/9676039" \t "_blank)绐曰：“左。”左，乃陷[大泽](https://baike.baidu.com/item/%E5%A4%A7%E6%B3%BD" \t "_blank)中，以故汉追及之。

项王乃复引兵而东，至[东城](https://baike.baidu.com/item/%E4%B8%9C%E5%9F%8E" \t "_blank)，乃有二十八骑。汉骑追者数千人。

项王自度不得脱，谓其骑曰：“吾起兵至今八岁矣，身七十余战，所当者破，所击者服，未尝败北，遂霸有天下。

然今卒困于此，此天之亡我，非战之罪也。

今日固决死，愿为诸君快战，必三胜之，为诸君溃围，斩将，刈旗，令诸君知天亡我，非战之罪也。”

乃分其骑以为四队，四向。汉军围之数重。项王谓其骑曰：“吾为公取彼一将。”令四面骑驰下，期山东为三处。

于是项王大呼驰下，汉军皆披靡，遂斩汉一将。是时，赤泉侯为骑将，追项王，项王嗔目而叱之，赤泉侯人马俱惊，[辟易](https://baike.baidu.com/item/%E8%BE%9F%E6%98%93" \t "_blank)数里。

与其骑会为三处。汉军不知项王所在，乃分军为三，复围之。项王乃驰,复斩汉一都尉,杀数十百人,复聚其骑,亡其两骑耳。

乃谓其骑曰:"何如?"骑皆伏曰:"如大王言!"

3于是项王乃欲东渡[乌江](https://baike.baidu.com/item/%E4%B9%8C%E6%B1%9F" \t "_blank)。乌江亭长舣船待，谓项王曰：“江东虽小，地/方/千里，众数十万人，亦足王也。愿大王急渡。今独臣有船，汉军至，无以渡。”

项王笑曰：“天之亡我，我何渡为！且籍与江东子弟八千人[渡江](https://baike.baidu.com/item/%E6%B8%A1%E6%B1%9F" \t "_blank)而西，今无一人还，纵江东父兄怜而王我，我何面目见之？纵彼不言，籍独不愧于心乎?”乃谓亭长曰：“吾知公长者。吾骑此马五岁，[所当无敌](https://baike.baidu.com/item/%E6%89%80%E5%BD%93%E6%97%A0%E6%95%8C" \t "_blank)，尝一日行千里，不忍杀之，以赐公。”乃令骑皆下马步行，持短兵接战。独籍所杀汉军数百人。项王身亦被十余创，顾见汉骑司马吕马童，曰：“若非吾故人乎?”马童面之，指王翳曰：“此项王也。”项王乃曰：“吾闻汉购我头千金，邑万户，吾为若德。”乃自刎而死。王翳取其头，余骑相蹂践争项王，相杀者数十人。最其后，郎中骑[杨喜](https://baike.baidu.com/item/%E6%9D%A8%E5%96%9C" \t "_blank)，骑司马吕马童，郎中吕胜、杨武各得其一体。五人共会其体，皆是,故分其地为五：封吕马童为中水侯，封王翳为杜衍侯，封杨喜为赤泉侯，封杨武为吴防侯，封吕胜为涅阳侯。

4太史公曰：吾闻之周生曰：“舜目盖[重瞳子](https://baike.baidu.com/item/%E9%87%8D%E7%9E%B3%E5%AD%90" \t "https://baike.baidu.com/item/%E5%9E%93%E4%B8%8B%E4%B9%8B%E5%9B%B4/_blank)”，又闻[项羽](https://baike.baidu.com/item/%E9%A1%B9%E7%BE%BD" \t "https://baike.baidu.com/item/%E5%9E%93%E4%B8%8B%E4%B9%8B%E5%9B%B4/_blank)亦重瞳子。羽岂其苗裔邪？何兴之暴也！夫秦失其政，[陈涉](https://baike.baidu.com/item/%E9%99%88%E6%B6%89" \t "https://baike.baidu.com/item/%E5%9E%93%E4%B8%8B%E4%B9%8B%E5%9B%B4/_blank)首难，豪杰蜂起，相与并争，不可胜数。然羽非有尺寸，乘执起陇亩之中，三年,遂将五诸侯灭秦，分裂天下，而封王侯，政由羽出，号为“霸王”，位虽不终，近古以来[未尝有也](https://baike.baidu.com/item/%E6%9C%AA%E5%B0%9D%E6%9C%89%E4%B9%9F" \t "https://baike.baidu.com/item/%E5%9E%93%E4%B8%8B%E4%B9%8B%E5%9B%B4/_blank)。及羽背关怀楚，放逐义帝而自立，怨王侯叛己，难矣。自矜[功伐](https://baike.baidu.com/item/%E5%8A%9F%E4%BC%90" \t "https://baike.baidu.com/item/%E5%9E%93%E4%B8%8B%E4%B9%8B%E5%9B%B4/_blank)，奋其私智而不师古，谓霸王之业，欲以[力征经营](https://baike.baidu.com/item/%E5%8A%9B%E5%BE%81%E7%BB%8F%E8%90%A5" \t "https://baike.baidu.com/item/%E5%9E%93%E4%B8%8B%E4%B9%8B%E5%9B%B4/_blank)天下，五年卒亡其国，身死[东城](https://baike.baidu.com/item/%E4%B8%9C%E5%9F%8E" \t "https://baike.baidu.com/item/%E5%9E%93%E4%B8%8B%E4%B9%8B%E5%9B%B4/_blank)，尚不觉寤而不自责，过矣。乃引“天亡我，非用兵之罪也”，岂不谬哉！