子产不毁乡校《左转》

郑人游于乡校，以论执政。然明谓子产曰：“毁乡校，何如？”

子产曰；“何为？夫人朝夕退而游焉，以议执政之善否。其所善者，吾则行之；其所恶者，吾则改之。是吾师也，若之何毁之？

我闻忠善以损怨，不闻作威以防怨。岂不遽止？然犹防川。大决所犯，伤人必多，吾不克救也；不如小决使道，不如吾闻而药之也。”

**[防民之口甚于防川]**

然明曰：“蔑也/今而后/知吾子/之/信可事也。小人实不才。若果行此，其郑国实赖之，岂唯二三臣？”

仲尼闻是语也，曰：“以是观之，人谓子产不仁吾不信也。”